2
	14 St-1209/17-3


[bookmark: _GoBack]
14 St-1209/17-3
             [image: ]

     REPUBLIKA HRVATSKA
     TRGOVAČKI SUD U OSIJEKU

Z A K L J U Č A K

	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Zagreb, Nagodbeno vijeće: HR02, Zagreb, Koturaška 43, OIB 85821130368 za otvaranje stečajnog postupka nad dužnikom MODESTUS d.o.o. za usluge, Zagreb, Mesnička 24, MBS 080603597, OIB 97639984461, dana 2. siječnja 2018.


z a k l j u č i o  j e


1. Poziva se osoba ovlaštena za zastupanje dužnika Krešimir Milanović, Zagreb, Ulica Grada Gualda Tadina 26, OIB 01876823427, da u roku 8 (osam) dana uplati:

· predujam od 1.000,00 kn u Fond za namirenje troškova stečajnog postupka na žiro-račun Trgovačkog suda u Osijeku broj HR312390 0011300000200 s pozivom na broj HR02 8500 i
· dodatni iznos predujma u iznosu od 3.500,00 kn na žiro-račun Trgovačkog suda u Osijeku broj HR312390 0011300000200 s pozivom na broj HR05 272-1209-17,

te po izvršenim uplatama dostaviti dokaze u spis.

2. Ako osoba iz t. 1. izreke ovoga rješenja ne plati predujam u propisanom roku isti će se naplatiti primjenom pravila o prisilnoj naplati novčane kazne u parničnom postupku.

3. Naređuje se zakonskom zastupniku dužnika Krešimir Milanović, Zagreb, Ulica Grada Gualda Tadina 26, OIB 01876823427, da u roku 8 (osam) dana preda sudu pisano izvješće o financijsko-gospodarskom stanju dužnika, te javnobilježnički ovjerovljeni prokazni popis imovine, temeljem odredbe čl. 117. Stečajnog zakona, uz odgovarajuću primjenu odredbi članka 177., 178. i 180. ovoga Zakona.

Obrazloženje


Financijska agencija Regionalni centar Zagreb je 20.12.2016. Trgovačkom sudu u Zagrebu podnijela prijedlog za pokretanje stečajnog postupka nad predmetnim dužnikom temeljem odredbe čl. 27. st. 5. Zakona o financijskom poslovanju i predstečajnoj nagodbi (NN 108/12, 144/12,81/13 i 112/13, dalje: Zakona), Klasa: UP-I/110/07/15-01-8523, Ur.br.: 04-06-16-8523-37.

Dalje navodi da je Financijska agencija, Nagodbeno vijeće HR02 donijela rješenje o obustavi postupka predstečajne nagodbe dana 16.03.2016. sukladno odredbi čl. 60. Zakona, a budući da postoje razlozi za otvaranje stečajnog postupka, Financijska agencija, odnosno nagodbeno vijeće podnijelo je prijedlog za pokretanje stečajnog postupka.

Sud je utvrdio da je predlagatelj ovlašten za podnošenje predmetnoga prijedloga, a kako osoba iz čl. 110. st. 2. Stečajnog zakona (NN 71/15 i 104/17, dalje: SZ) nije podnijela prijedlog za otvaranje stečajnog postupka u propisanom roku, sud joj je po službenoj dužnosti naložio plaćanje predujma za namirenje troškova stečajnog postupka (minimalna nagrada privremenog stečajnog upravitelja s doprinosima temeljem odredbe čl. 4. Uredbe o kriterijima i načinu obračuna i plaćanja nagrade stečajnim upraviteljima – NN 105/15) sukladno odredbi čl. 113. i čl. 114. SZ-a, te odlučio kao u t. 3. izreke temeljem odredbi čl. 117., 177., 178. i 180. SZ-a.

Predmetni stečajni predmet Trgovačkog suda u Zagrebu dana 13.07.2017. zaprimljen je na Trgovačkom sudu u Osijeku temeljem rješenja Visokog Trgovačkog suda Republike Hrvatske u Zagrebu poslovnog broja 31-Su-525/17-10 od 26.06.2017. o određivanju Trgovačkog suda u Osijeku kao drugog stvarno nadležnog suda za postupanje u ovom stečajnom predmetu.

U Osijeku 2. siječnja 2018. 

Zapisničar:							       STEČAJNI SUDAC:
Elizabeta Đeke                                                                         mr. sc. Tihomir Kovačević

UPUTA O PRAVNOM LIJEKU:
Protiv ovog zaključka žalba nije dopuštena (čl. 19. st. 7. SZ).

D N A:
1. Krešimir Milanović, Zagreb, Ulica Grada Gualda Tadina 26
2. Dužnik 
3. mrežna stranica e-Oglasna ploča sudova 

